CELEX: 32020D1573
Language: hu
Date: 2020-10-28 00:00:00
Title: A Bizottság (EU) 2020/1573 határozata (2020. október 28.) a 2020-as Covid19-világjárvány hatásaival szembeni fellépéshez szükséges áruk behozatalivám- és hozzáadottértékadó-mentességéről szóló (EU) 2020/491 határozat módosításáról (az értesítés a C(2020) 7511. számú dokumentummal történt)

29.10.2020   
               
               
                  HU
               
               
                  Az Európai Unió Hivatalos Lapja
               
               
                  L 359/8
               
            
         A BIZOTTSÁG (EU) 2020/1573 HATÁROZATA
         (2020. október 28.)
         a 2020-as Covid19-világjárvány hatásaival szembeni fellépéshez szükséges áruk behozatalivám- és hozzáadottértékadó-mentességéről szóló (EU) 2020/491 határozat módosításáról
         
            
               (az értesítés a C(2020) 7511. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 2006/112/EK irányelv 143. cikke b) és c) pontja hatályának bizonyos termékek végleges behozatalára kivetett hozzáadottérték-adó alóli mentesség tekintetében történő meghatározásáról szóló, 2009. október 19-i 2009/132/EK tanácsi irányelvre (1) és különösen annak 53. cikke első bekezdésére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 131. cikkével,
         tekintettel a vámmentességek közösségi rendszerének létrehozásáról szóló, 2009. november 16-i 1186/2009/EK tanácsi rendeletre (2) és különösen annak 76. cikke első bekezdésére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 131. cikkével,
         mivel:
         
                     (1)
                  
                  
                     Az (EU) 2020/1101 bizottsági határozattal (3) módosított (EU) 2020/491 bizottsági határozat (4)2020. október 31-ig mentességet biztosít a Covid19-világjárvány hatásaival szembeni fellépéshez szükséges áruk számára a behozatali vám és a hozzáadottérték-adó alól.
                  
               
                     (2)
                  
                  
                     A Bizottság 2020. szeptember 29-én az (EU) 2020/491 határozat (5) preambulumbekezdésének megfelelően egyeztetett a tagállamokkal és az Egyesült Királysággal arról, hogy szükség van-e az intézkedés meghosszabbítására, minek eredményeként a tagállamok a mentesség meghosszabbítását kérték.
                  
               
                     (3)
                  
                  
                     Az Egyesült Királyság kérte az (EU) 2020/491 határozat hatályának meghosszabbítását az átmeneti időszak végéig. A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodáshoz (a továbbiakban: a kilépésről rendelkező megállapodás) csatolt, az Írországról/Észak-Írországról szóló jegyzőkönyv 5. cikkének (3) és (4) bekezdésével, valamint 8. cikkével összhangban az áruk behozatalivám- és héamentességére vonatkozó uniós jogszabályok rendelkezései az átmeneti időszak végétől alkalmazandók Észak-Írország tekintetében az Egyesült Királyságra és az Egyesült Királyságban. Az Egyesült Királyság azonban nem nyújtott be kérelmet az Észak-Írországba importált árukra vonatkozó behozatalivám- és héamentesség iránt. Ezért az (EU) 2020/491 határozat meghosszabbítása csak a kilépésről rendelkező megállapodás 127. cikkének (1) bekezdése szerinti átmeneti időszak végéig alkalmazandó az Egyesült Királyságra.
                  
               
                     (4)
                  
                  
                     A tagállamok által az (EU) 2020/491 határozat alapján végzett behozatal hozzájárult ahhoz, hogy az állami szervezetek vagy a tagállamok illetékes hatóságai által jóváhagyott szervezetek hozzájussanak a szükséges gyógyszerekhez, orvostechnikai felszerelésekhez és egyéni védőeszközökhöz, amelyek tekintetében hiány áll fenn. Az idevágó kereskedelmi statisztikák szerint az említett termékek behozatala még mindig nagymértékű. Mivel a tagállamokban a Covid19-fertőzések száma továbbra is népegészségügyi kockázatot jelent, és a tagállamok ismételten arról számolnak be, hogy hiány van a Covid19-világjárvány elleni fellépéshez szükséges árukból, az (EU) 2020/491 határozatban megállapított alkalmazási időszakot meg kell hosszabbítani.
                  
               
                     (5)
                  
                  
                     Annak érdekében, hogy a tagállamok megfelelően be tudjanak számolni az (EU) 2020/491 határozatból eredő kötelezettségeikről, indokolt az (EU) 2020/491 határozat 2. cikkében megállapított határidőt hosszabbítani. Az Egyesült Királyságra vonatkozó jelentéstételi határidőt a mentesség rövidebb alkalmazásának figyelembevétele érdekében ki kell igazítani.
                  
               
                     (6)
                  
                  
                     A Bizottság az 1186/2009/EK rendelet 76. cikkének és a 2009/132/EK irányelv 53. cikkének megfelelően 2020. október 14-én konzultációt folytatott a tagállamokkal a kért hosszabbításról.
                  
               
                     (7)
                  
                  
                     Az (EU) 2020/491 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az (EU) 2020/491 határozat a következőképpen módosul:
            
                        1.
                     
                     
                        A 2. cikk a következőképpen módosul:
                        
                                    a)
                                 
                                 
                                    a bevezető rész helyébe a következő szöveg lép:
                                    „A tagállamok legkésőbb 2021. augusztus 31-ig megküldik a Bizottságnak az alábbi információkat:”.
                                 
                              
                                    b)
                                 
                                 
                                    A cikk a következő második bekezdéssel egészül ki:
                                    „Az Egyesült Királyság legkésőbb 2021. április 30-ig megküldi a Bizottságnak az első bekezdésben említett információkat.”.
                                 
                              
                  
                        2.
                     
                     
                        A 3. cikk helyébe a következő szöveg lép:
                        
                           „3. cikk
                           Az 1. cikk a 2020. január 30., csütörtök és 2021. április 30., péntek közötti behozatalokra alkalmazandó.
                           Az Egyesült Királyságba irányuló behozatalra azonban az 1. cikket 2020. január 30-tól 2020. december 31-ig kell alkalmazni.”
                        
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. október 28-án.
            
               
                  a Bizottság részéről
               
               Paolo GENTILONI
               
                  a Bizottság tagja
               
            
         
         
            (1)  HL L 292., 2009.11.10., 5. o.
         
         
            (2)  HL L 324., 2009.12.10., 23. o.
         
         
            (3)  A Bizottság (EU) 2020/1101 határozata (2020. július 23.) a 2020-as Covid19-járvány hatásaival szembeni fellépéshez szükséges áruk behozatalivám- és hozzáadottértékadó-mentességéről szóló (EU) 2020/491 határozat módosításáról (HL L 241., 2020.7.27., 36. o.).
         
            (4)  A Bizottság (EU) 2020/491 határozata (2020. április 3.) a 2020-as Covid19-járvány hatásaival szembeni fellépéshez szükséges áruk behozatalivám- és hozzáadottértékadó-mentességéről (HL L 103., 2020.4.3., 1. o.).